Diari Oficial de la Generalitat Valenciana


Sumari del DOGV 4148, del 14-12-2001 (2001/12493)

ACORD de 11 de desembre de 2001, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Villena.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/12442


Data del document
:   11-12-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Villena
    * expropiació
    * administració local

ACORD de 11 de desembre de 2001, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Villena. [2001/12397]
  
El Govern Valencià, en la reunió del dia 11 de desembre de 2001, adoptà l'acord següent:
  
L'Ajuntament de Villena, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'adequació d'una parcel·la per a la instal·lació d'aules prefabricades destinades a alumnes de l'Institut Hermanos Amorós.
  
Aquesta declaració d'urgent ocupació es justifica per les següents raons:
  
Les obres d'adequació de la parcel·la per a la instal·lació d'aules prefabricades per a alumnes de l'Institut Hermanos Amorós han de realitzar-se amb celeritat, ja que els terrenys són requerits de forma urgent tant per CIEGSA com per la Conselleria de Cultura i Educació, a fi de no interrompre les classes mentre es realitzen les obres de rehabilitació de l'Institut Hermanos Amorós, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a la interessada, la qual va presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar d'urgent ocupació els béns i drets subjectes al expedient d'expropiació forçosa instruït per l'Ajuntament de Villena per a l'execució del Projecte d'adequació d'una parcel·la per a la instal·lació d'aules prefabricades destinades a alumnes de l'Institut Hermanos Amorós.
  
Relació de béns afectats:
  
Finca núm. 1 i única: Sra. Lucía Fernández Colina, amb domicili a Alacant, carrer Orense núm. 7-6é. Superfície afectada: 10.356 m². Referència cadastral 529501XH8759S0001HP. Els terrenys estan classificats com a Sòl Urbanitzable Programat, segons el vigent Pla General d'Ordenació Urbana, en el sector delimitat pels carrers San Juan Bosco, Emília Pardo Bazán, Jorge Guillén, Ambrosio Cotes i via del ferrocarril.
  
El present acord es publicará en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment d'estendre l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 11 de desembre de 2001
  
El conseller secretari del Govern Valencià,